
   Forord
  

  
   Jeg har undervist studenter i bruk av geografiske informasjonssystemer lenge, men tenker fremdeles at å undervise er en av de beste måtene å lære på. Etter å ha blitt lærebokforfatter tenker jeg imidlertid at det å skrive lærebøker om mulig er enda mer lærerikt. Særlig siden jeg gjerne ville gå litt mer i dybden enn det jeg synes er vanlig i andre lærebøker om geografiske informasjonssystemer.
  

  
   Ønsket om å gå i dybden medfører imidlertid at det er temaer som ikke nevnes i denne boken. Deltagende GIS (PGIS/PPGIS), web-basert geografisk visualisering samt flere detaljer om redigering, generalisering, databaseteknologier, nettverks­analyser og 3D-analysemuligheter er eksempler på temaer som jeg enten måtte utelate eller kun nevner kort. Heller enn å gi en overfladisk oversikt over alle bruksområdene for et GIS, har jeg lagt vekt på å dekke grundig noen klassiske tematiske områder samt noen områder som i liten grad er dekket av andre lærebøker. De klassiske temaene inkluderer representasjon, datainnsamling, grunnleggende vektor- og rasteroperasjoner og romlig interpolasjon. Dette er temaer som finnes i de fleste lærebøker i GIS, men som stadig fornyes slik at eldre lærebøker fort blir gammeldagse. Andre temaer, som synlighets­analyse og måling av solinnstråling, er mer sjeldne emner. Andre lærebøker beskriver disse emnene heller overfladisk, om i det hele tatt. Bruk av skripting ville jeg også gi plass til, og det finnes derfor i boken flere eksempler på Python-kode for å effektivisere og automatisere oppgaver.
  

  
   Nytt for den andre utgaven er et kapittel om tilgjengelighet av geografiske data der mange eksempler på offentlig tilgjengelig kartgrunnlag presenteres sammen med noen eksempler på bruk av GIS for planlegging. Dette var et av ønskene fra brukerne av boken. Et annet ønske var å ha med noe om kartdesign og kartografisk kommunikasjon. Andre endringer er at de to siste kapitlene fra førsteutgaven, som var relevante for statistisk analyse i GIS, er tatt ut.
  

  
   Om du synes å lese en lærebok blir noe gammeldags, kan du gjerne besøke YouTube-­kanalen «GIS – Tools to understand the world», der jeg jevnlig legger ut korte forelesningsvideoer (typisk 15 min lengde) og enda kortere demovideoer (typisk 3 min lengde). Søk etter denne i din nettleser, og om du ser et skjermbilde noenlunde lik det nedenfor, har du funnet dette.

   Jeg vil rette en varm takk til Trond Arve Haakonsen, Ragnvald Larsen og Knut Stanley Jacobsen som kritisk har lest og kommentert deler av første utgave til boken. Til andreutgaven har jeg fått god hjelp fra Lars Mardal og Thomas Lakeman. Tomasz Opach har bidratt med fine figurer til denne utgaven, og jeg er også takknemlig overfor Canadian Centre for Remote Sensing, Ianko Tchoukanski, Steinar Myrabø, ET ­SpatialTechniques, Kartverket, ESRI, NASA Landsat og Ethnologue for at de har gitt meg rettigheter til å bruke deres figurer og bilder. Takk også til Det faglitterære fond som ga meg skrive­stipend til førsteutgaven, og til Lasse Postmyr i forlaget for at de hadde tro på bokprosjektet.
  

  
   Takk også til Diana for generell støtte og til Sofia, Bea og Mateus for deres tål­modighet.
  

  
   Om du oppdager noen feil eller har synspunkter på denne boken, positive så vel som negative, hører jeg gjerne fra deg.
  

  
   Trondheim, mars 2023
  

  
   Jan Ketil Rød

   Kapittel 1
  

  
   
   
   Introduksjon
  

  
   Det som av de fleste anses for å være verdens første GIS, ble etablert i 1966 og het det kanadiske geografiske informasjonssystem
   
   
   (CGIS). Det kanadiske instituttet for skog og landskap hadde stort behov for en mer effektiv forvaltning av arealbruksressurser
   
   
   for jordbruk, skogbruk, dyreliv og rekreasjon. Roger Tomlinson (1933–2014), som var ansvarlig for arealbrukskartlegging
   
   
   i Canada, mente at selv med kapasiteten til datidens elektroniske datamaskiner ville en forvaltning basert på elektronisk analyse være mer lønnsomt enn en forvaltning basert på manuell analyse. Arbeidet med å etablere verdens første GIS ble derfor initiert i 1963 (Longley mfl., 2011). Tomlinson var den første som brukte betegnelsen «geografisk informasjonssystem» og regnes for å være GIS’ «far».
  

  
   Noe det kanadiske geografiske informasjonssystem
   
   
   ble brukt til, var noe så trivielt som arealberegninger, men før løsninger ble mulig ved hjelp av elektronisk data­behandling, var måling av areal et omfattende manuelt arbeid. Tradisjonelle metoder for arealbestemmelse inkluderer rutemetoden, strimmelmetoden og trekantmetoden og er godt dokumentert i eldre lærebøker i kartografi (se for eksempel Campbell, 2001). Prinsippet for manuell arealberegning basert på rutemetoden, vises i figur 1
   
   
   .1.
  

  
   [image: dekorativ illustrasjon]
   
    Figur 1.1 Arealmåling ved hjelp av rutemetoden
   

  

  
   Figur 1.1a viser en polygon som representerer et jordbruksområde med ukjent areal. Over dette legges det et rutenett med kjent størrelse, og i dette eksempelet dekker hver rute et areal på 50 x 50 m, eller 2500 m
   
    2
   
   . Antall ruter som er helt dekket av polygonen, vises markert med mørkere farge i figur 1.1b, og antall ruter som er delvis dekket av polygonen, vises markert i figur 1.1c. De hele og delvis dekkede rutene telles, og for sistnevnte angis noe grovt en tilnærmet verdi for arealet – en antar at de opptar halve rutecellen. Arealet som polygonen dekker, kan dermed estimeres som vist i formel 1.1.
  

  
   [image: Figure]
  

  
   Dette er en unøyaktig arealmåling og tidkrevende selv for kun en enkel polygon. For de store skogsområdene i Canada ble slike tradisjonelle og manuelle metoder vurdert som en altfor omfattende oppgave. Det var behov for andre løsninger, og det kanadiske geografiske informasjonssystem
   
   
   ble løsningen. Med et GIS automatiseres arealberegninger, og disse ligger lagret for polygontema som en geometrisk egenskap. Derfor kan vi for eksempel meget effektivt identifisere områder av en bestemt størrelse og arealbrukskategori
   
   
   uten å gjøre arealmålingene da disse allerede er utført. La oss demonstrere med et eksempel.
  

  
   Forestill deg at du jobber som planlegger i eller for Trondheim kommune, og at du er interessert i å få svar på følgende spørsmål:
  

  
   
    Finn alle områder klassifisert som innmarksbeite i Trondheim kommune som er mindre enn 100 dekar (100 000 m
   
   
    2
   
   
    eller 0,1 km
   
   
    2
   
   
    i areal).
   
  

  
   Det kan være at du som planlegger ønsker å finne potensielle områder som kan benyttes til boliger for å få øket boligtettheten i sentrumsnære områder, eller det kan være at nettopp små innmarksbeiteområder representerer så spesielle landskapselementer at de kan være bevaringsverdige. Uansett motivasjon til å stille spørsmålet er ikke svaret så enkelt å finne uten å benytte kart. Som vist ovenfor vil dette være en arbeidskrevende prosedyre hvis en baserer seg på papirkart og tradisjonelle, manuelle arealmålingsmetoder.
  

  
   Dersom en har utstyr, programvare, kompetanse samt et digitalt kart som viser jordbruksområdene i Trondheim kommune, kan en ved hjelp av et GIS identifisere områder basert på bestemte kriterier ved hjelp av det som kalles spørringer
   
   
   (
   
    queries
   
   på engelsk). Arealtyper
   
   
   er tilgjengelig for hele Norge og er en del av Felles kartdatabase (FKB
   
   
   ). FKB inneholder detaljerte kartdata tilpasset målestokker 1:500 til 1:30 000 og egner seg for kartproduksjon, saksbehandling, prosjektering og geografiske analyser. Arealtype
   
   
   (AR5) er et av flere datasett i FKB. AR5 beskriver arealressursene og deres egnethet for plantedyrking og naturlig planteproduksjon. Landarealet er delt inn i klasser med samme verdier for egenskapene arealtype, skogsbonitet, treslag og grunnforhold (Bjørdal & Bjørkelo, 2006). For eksempel finnes polygoner som representerer fulldyrket jord, overflatedyrket jord og innmarksbeite.
  

  
   For at et GIS skal gi svaret på spørsmålet stilt ovenfor, må det oversettes til et strukturert spørrespråk vi kaller SQL
   
   
   :
  

  
   
    SELECT * FROM Arealressurs WHERE: ARTYPE = 23 AND Shape_Area < 100 000
   
  

  
   Arealressurs er navnet på karttemaet med arealressursklassene. ARTYPE = 23 identifiserer alle arealressursklasser som er klassifisert som innmarksbeite, mens uttrykket Shape_Area < 100 000 legger til en betingelse om at disse skal være mindre enn 100 000 m
   
    2
   
   , eller 100 dekar. Mye mer kan forklares om strukturelle spørringer
   
   
   , men dette tar vi opp igjen i kapittel 8. Nå skal vi nøye oss med å se på svaret som vises i fig
   
   
   ur 1.2.
  

  
   [image: dekorativ illustrasjon]
   
    Figur 1.2 Arealressurs-datasettet vist med klasser for arealtyper (ARTYPE). Polygoner som representerer arealtypen Innmarksbeite og som er mindre enn 100 dekar, er markert (med rød omrissfarge) som resultat av spørringen
   

  

  
   Resultatet, og dermed svaret på spørsmålet, vises i kartet i figur 1.2. De områdene som oppfyller betingelsene (innmarksbeiteområder med areal mindre enn 0,1 km
   
    2
   
   ), er fremhevet.
  

  
   
   
   1.1 Hva er GIS?
  

  
   Geografiske informasjonssystemer har fått en voldsom utbredelse innenfor mange fagområder i de siste tiårene, og fremdeles er det nye områder der det tas i bruk. Ved Norges teknisk-naturvitenskapelige universitet (NTNU) er det i dag flere institutter som benytter GIS innen undervisning og/eller forskning. Mange studenter tar emner og kurs der de tilegner seg kunnskap om og ferdigheter med GIS da de ser at GIS er tre bokstaver som ofte opptrer i stillingsannonser. Stadig flere private bedrifter, forvaltningsetater og forskningsinstitusjoner etterspør kunnskap om bruk av GIS.
  

  
   Siden GIS brukes innen mange ulike fag og i mange forskjellige sammenhenger, er det er mange definisjoner på GIS. Felles for dem alle er at de betrakter geografiske data som en unik type data som beskriver jordoverflaten eller deler av denne (geografi betyr beskrivelse av jorden). I stedet for geografiske data foretrekker noen å bruke termen romlige data (engelsk:
   
    spatial data
   
   ), som i engelsk språkdrakt er en mer generell term som beskriver en hvilken som helst romlighet.
   
    Spatial data
   
   kan beskrive miljøet rundt oss, men kan også beskrive så forskjellige romligheter som overflaten av månen, menneskehjernen og innsiden av bygninger. Som en presisering benytter derfor enkelte forfattere termen
   
    geospatial
   
   som lyder noe merkelig på norsk. Begrepet georomlig er derfor lite brukt. I denne boken vil jeg følge Bjørke (1987) og betrakte geografiske data som bestående av romlige data og egenskapsdata
   
   
   (se figur 1.3). Prinsippene for hvordan GIS-verktøy anvendes, vil imidlertid være overførbare til andre romligheter.
  

  
   1.1.1 Geografiske data
  

  
   Figur 1.3 viser hvordan det er vanlig å organisere geografiske data, nemlig som romlige data og egenskapsdata (Bjørke, 1987). Egenskapsdata kalles også attributtdata eller beskrivende data. Romlige data har en posisjon – en stedfesting gitt ved koordinater – og en geometrisk form: punkt, linje eller polygon (flate). Egenskapsdata er enten av kvalitativ eller kvantitativ art. Kvantitative data finnes på tre ulike målenivå: ordinaldata
   
   
   , intervalldata
   
   
   og forholdsdata
   
   
   . I et geografisk informasjonssystem er romlige data og egenskapsdata knyttet sammen, som illustrert i figur 1.3 med en sammenknyttende strek. Denne koblingen mellom romlige data og egenskapsdata gjør det mulig å utføre analyser ved hjelp av GIS som du ikke kan utføre med annen programvare. Et annet aspekt ved koblingen mellom romlige data og egenskapsdata er at den er ment å etterligne vår forståelse av geografiske data slik vi forstår dem fra topografiske kart. For eksempel vil de fleste oppfatte at en blå linje på et topografisk kart representerer en elv. En slik «kobling» mellom romlige data og beskrivende data gjør at vi forstår topografiske kart, enten ved hjelp av erfaring eller ut fra tegnforklaringen. I geografiske informasjonssystemer må en tilsvarende kobling være realisert i datastrukturen – det må knyttes beskrivelser til de geometriske objektene. Alle objekter får derfor tilordnet kvalitative og/eller kvantit
   
   
   ative data.

    Figur 1.3 Geografiske data (tilpasset fra Bjørke, 1987, Geomatikk, Institutt for bygg og miljøteknikk, NTNU)
   

  

  
   Kvalitative data (eller nominaldata
   
   
   ) sier noe om forskjellighet – som at en gul flate (dyrket mark) er forskjellig fra en blå (innsjø). Nominaldata er klassifisering av data i gjensidig utelukkende kategorier. Et areal kan for eksempel ikke være klassifisert som både vann og skog. Kvantitative data sier noe om størrelsesforhold, og de kan angis på tre ulike målenivåer: ordinalnivå, intervallnivå og forholdsnivå. Ordinalnivå beskriver en rangert klassifikasjon av enhetene. Enhetene kan settes i en rekkefølge. Om enhetene er polygoner som representerer skogsområder, kan de ulike polygonene ha beskrivelser knyttet til seg om deres bonitet som typisk deles inn i tre klasser:
   
    lav
   
   bonitet,
   
    middels
   
   bonitet og
   
    høy
   
   bonitet. Et annet eksempel kan være kart som viser erosjonsrisiko der polygonene symboliseres med mørkere farge for desto høyere erosjonsrisiko. Inn­delingen som benyttes, kan være
   
    svært stor
   
   erosjonsrisiko,
   
    stor
   
   erosjonsrisiko,
   
    middels
   
   erosjonsrisiko og
   
    liten
   
   erosjonsrisiko. Rekkefølgen er tydelig. Vi kan enkelt avgjøre om noe er «bedre» enn noe annet, men vi kan ikke avgjøre hvorvidt forskjellen i «godhet» mellom
   
    lav
   
   og
   
    middels
   
   er like stor som fra
   
    middels
   
   til
   
    høy
   
   .
  

  
   Det neste målenivået, intervallnivået, gir mulighet til dette. Ved data på intervallnivå kan en sammenligne differanser. Dette er mulig ved at intervallnivå uttrykkes med numeriske verdier på en ekvidistant skala. En ekvidistant skala betyr at målepunktene har en konstant avstand slik som centimetermarkeringene på en linjal. Intervallnivået benytter en ekvidistant skala og skiller seg dermed fra ordinalnivået ved at avstanden mellom klassene er kjent.
  

  
   Temperatur målt på celsiusskalaen er et klassisk eksempel på data som er på intervallnivå. Temperatur
   
    forskjellen
   
   mellom 0 °C og 40 °C er dobbelt så stor som mellom 20 °C og 40 °C. Vi mangler imidlertid et absolutt nullpunkt. Uten et absolutt nullpunkt blir uttrykk om forhold mellom enheter målt på intervallnivå, meningsløse: 40 °C er ikke «dobbelt så varmt» som 20 °C. Om temperatur er målt på kelvinskalaen, opererer vi imidlertid med et absolutt nullpunkt, og det gir mening å angi forhold mellom variabelverdier. 20 °C og 40 °C tilsvarer henholdsvis om lag 293 K og 313 K på kelvinskalaen, og ingen vil vel hevde at den siste verdien representerer et tall dobbelt så stort som den første.
  

  
   Har vi absolutt nullpunkt, er dataene på forholdsnivå (
   
    ratio
   
   på engelsk). Ofte skilles det ikke mellom nivåene intervall og forhold, og det er sjelden at en ser andre eksempler enn temperatur målt i celsius for intervallnivået. Tidsreferanser og høydereferanser benytter også tilfeldig valgte nullpunkt: Tidsangivelse fordi valget av Greenwich-meri­dianen
   
   
   som utgangspunkt for måling av tid
   
   
   kan betraktes som tilfeldig og høydeangivelse da denne vil variere avhengig av hvilket datum en tar utgangspunkt i.
  

  
   Temperatur målt på kelvinskalaen er et eksempel på data på forholdsnivå. To andre vanlige eksempler er avstandsmål og folketall. Data på forholdsnivå kan både være absolutte tall og relative tall. Relative tall er absolutte tall som er relatert til andre datasett. Dette gjør vi for å gjøre data mer nyttige, for ved å gjøre absolutte tall relative setter vi dataene inn i en kontekst. Relative data benyttes ofte i geografiske undersøkelser der en ønsker å sammenligne regioner. Det er to hovedtyper av relative data (Kraak & Ormeling, 2003): tetthet og andel uavhengig av areal. Det mest kjente tetthetsmålet er nok befolkningstetthet
   
   
   – et mål som oppstod etter teoriene til Thomas Robert Malthus (1766–1834). Som vist i formel 1.2, er befolkningstetthet forholdet mellom totalbefolkning og areal:
  

  
   [image: Figure]
  

  
   Den andre hovedtypen av relative tall, andel uavhengig av areal, uttrykker forholdet mellom to datasett slik som forholdet mellom et utvalg av befolkningen og den totale befolkningen. Ved å anvende formel 1.3 vil du finne andelen av total befolkning som er 14 år eller yngre.
  

  
   [image: Figure]
  

  
   Urbaniseringsgrad, sysselsettingsandel og legedekningsandel er andre eksempler på data på relative forholdsnivå.
  

  
   Mulighet til romlig analyse
   
   
   og kartografisk presentasjon er noe av det unike ved geografiske data, og enkelte definisjoner på GIS legger vekt på dette. Innen romlig analyse, som innen annen statistisk analyse, er det viktig å vite hvilket målenivå
   
   
   variablene er på siden dette avgjør hvilke analyser og tester for signifikans en kan utføre. Innenfor GIS er det dessuten viktig å kjenne til målenivået da dette angir hvilke typer kart du bør benytte for å presentere de aktuelle data (for detaljer, se kap. 17). Med dette i minne returnerer vi til ulike definisjoner av GIS, som det finnes mange av. Maguire fant allerede på begynnelsen av 1990-tallet ikke mindre enn elleve ulike definisjoner på GIS (1991). I dag vil det finnes flere definisjoner enn i 1991 siden både teknologi og anvendelse har utviklet seg. Blant de mer levedyktige definisjonene på GIS er de som er verktøybaserte.
  

  
   1.1.2 GIS som verktøykasse
  

  
   Mange definisjoner kan sorteres under overskriften verktøy-definisjoner og er nok, direkte eller indirekte, inspirert av Burroughs klassiske definisjon, her med min oversettelse: «Et geografisk informasjonssystem er en samling verktøy for å samle inn, lagre, endre, analysere og presentere romlige data fra den virkelige verden for et eller flere bestemte formål» (1986:6).
  

  
   Om GIS er en verktøykasse, kan en spørre seg hva slags verktøy denne boksen inneholder. I flere lærebøker med tilsvarende GIS-definisjoner fremstilles GIS som et IKT-basert verktøy med følgende funksjoner (Clarke, 2003):
  

  
   
    1.
   
   Innsamling og lagring av geografiske data
  

  
   
    2.
   
   Endre og transformere geografiske data
  

  
   
    3.
   
   Geometriske operasjoner og romlig analyse
   
   
  

  
   
    4.
   
   Presentasjon av geografiske data
  

  
   Etter en gjennomgang av flere definisjoner på GIS hevder Green (2001) at de fleste definisjoner plasserer GIS i en informasjons- og kommunikasjonsteknologikontekst med henvisninger til maskinvare, programvare, databaser og andre heller tekniske begreper. Green mener dette vanskeliggjør en forståelse av hva GIS er for folk som mangler denne relevante tekniske bakgrunnen. En alternativ definisjon med kognitive heller enn tekniske termer, og som likevel tilsvarer Burroughs verktøydefinisjon, kan formuleres slik: GIS er et sett av verktøy som omdanner geografiske data til geografisk informasjon og som derved bidrar til øket kunnskap og/eller til å løse geografirelaterte problemer.
  

  
   1.1.3 Data, informasjon, kunnskap og intelligens
  

  
   For å forklare definisjonen fra siste delkapittel må begrepene data, informasjon, kunnskap og intelligens avklares. Ordet data er fra latin, flertallsformen av datum, og betyr det som er gitt. Data er rå, uorganiserte fakta, oftest uten en kontekst. Data kan være tekst, bilder eller tall − som for eksempel temperaturen et gitt sted på et bestemt tidspunkt. I dagligtale benyttes ofte data og informasjon som synonymer. Luciano hevder at informasjon = data + mening (Luciano, 2010), men om vi bruker begrepet informasjon i en meget snever betydning, blottet for mening, er data og informasjon det samme. Selv om det meg bekjent ikke finnes noen allmenn enighet om hvordan data og informasjon skal defineres, vil nok de fleste anvende informasjon i en noe snevrere forstand, som data + mening. Longley og kolleger hevder at informasjon er data med en hensikt eller data som er tolket (2011). Når data er bearbeidet, strukturert og presentert i en kontekst slik at en kan ha nytte av det, kalles det informasjon.
  

  
   Selv om vi i dag har tilgang til store mengder informasjon, og selv om informasjon spres meget effektivt, betyr ikke dette at kunnskap følger automatisk. En student som bærer på en bunke bøker, bærer ikke på mye kunnskap. Hun bærer på mye informasjon. Likevel, når informasjon er tilgjengelig, kan kunnskap dannes, og derfor er, ifølge Luciano, meningsfull informasjon det essensielle utgangspunktet for all vitenskapelig undersøkelse (2010). Når informasjonen som er lagret i en bok er lest og forstått, har informasjonen bidratt til kunnskap. Som en bok lagrer tekst, lagrer et kart punkt-, linje- eller polygonsymboler. Når kartet er lest og symbolene forstått, har kartet bidratt til kunnskap. Kunnskap er å få svar på et spørsmål, og med GIS kan en stille og få besvart mange spørsmål. Anvendelse av kunnskap for å løse reelle problemer kalles av flere for intelligens (se for eksempel Penzias, 1989; Sui, 1995).
  

  
   
   
   1.2 GIS som verktøy eller som vitenskap?
  

  
   Forkortelsen GIS har i engelsk språkdrakt to betydninger: geografiske informasjonssystemer og geografisk informasjonsvitenskap
   
   
   . Skillet er mer tydelig på engelsk der det skilles mellom
   
    geographical information system
   
   versus
   
    geographical information science
   
   , eller
   
    GISystems
   
   versus
   
    GIScience
   
   . Skillet ble innført av Goodchild i 1992 som mente at studiet om teknologiene, teoriene og begrepene som underbygger GIS og tilsvarende verktøy, hadde nådd et visst modningsnivå slik at det utgjorde en egen vitenskap (1992). Goodchild mente dessuten at å fremme GIS som vitenskap ville være nødvendig for å sikre at de tilgrensende teknologier, teorier og begreper som GIS er avhengig av, forble aktive forskningstemaer. Skillet ble bredt akseptert og medførte, blant annet, at et av de ledende vitenskapelige tidsskriftene for GIS-forskere skiftet navn fem år senere, fra
   
    International Journal of Geographical Information Systems
   
   til
   
    International Journal of Geographical Information Science
   
   .
  

  
   
   
   1.3 Ontologi
   
   
   og epistemologi
   
   
  

  
   Denne boken handler om hvordan GIS kan brukes som et verktøy for å skaffe ny kunnskap om virkeligheten, og hvordan vi kan forstå denne bedre. Men hva er kunnskap, og hva er virkelighet? Dette er klassiske filosofiske spørsmål, og innen vitenskapsfilosofi diskuteres disse spørsmålene gjerne under overskriftene epistemologi og ontologi. Epistemologi betyr erkjennelsesteori, eller læren om erkjennelse, altså hvordan vi kan oppnå kunnskap. Epistemologi omhandler dermed hvilke metoder vi kan benytte for å analysere virkeligheten. Ontologi betyr læren om det værende, hva vi kan vite noe om, om hvordan virkeligheten er. Virkeligheten kan være det vi ser og som vi kan måle, men virkeligheten kan også være noe vi ikke ser og som er vanskelig å måle, som for eksempel opplevelse av frykt, usikkerhet eller glede. Uansett er virkeligheten noe som er meget sammensatt og komplisert. Når forskere utforsker og analyserer virkeligheten, skjer dette derfor aldri direkte, men ved hjelp av representasjoner. De konklusjonene en forsker trekker, er basert på analyser av representasjoner av virkeligheten heller enn virkeligheten selv. Om konklusjonene skal være riktige, må derfor representasjonene være så «tett på virkeligheten» som mulig. Da jeg studerte landmåling, lærte jeg at en måling uten kontroll ikke er noen måling. Vi måtte med andre ord være sikre på at de målingene vi foretok, var riktige – eller nøyaktige. Det samme gjelder for kvalitativ forskning basert på intervjuer. Om informantene ikke snakker sant, får du ikke ny kunnskap om virkeligheten, men manipulerte versjoner av denne.
  

  
   Alle vitenskapelige undersøkelser tar utgangspunkt i representasjoner. Representasjoner kan være i form av bilder, tekst eller kart. Felles for dem alle er at de forenkler virkeligheten. Lyder og lukter utelukkes. Siden representasjonen er et utvalg av virkeligheten, vil elementer som av noen blir betraktet som uviktige, bli utelatt. Alle utsagn om virkeligheten vil ha ulike og noen ganger motstridende meninger. Hva ulike personer vil se og gjenkjenne i et landskap, avhenger av hvordan vi tolker det vi ser. Noen vil betrakte landskapet som en prosess av geomorfologiske prosesser, mens andre vil betrakte det som et resultat av menneskelig bruk. Videre utelates også elementer som er for små. Som et resultat vil feilkilder bli gjeldende, og representasjonene vil være beheftet med usikkerhet.
  

  
   For kart er det hovedsakelig to strategier for å representere fenomener i virkelig­heten: den kontinuerlige feltanskuelse og den diskrete objektanskuelse. Er virkeligheten et kontinuerlig varierende felt av fenomener, eller en tom konteiner som fylles med diskrete objekter? Som GIS-brukere har vi ikke andre valg enn å representere virkeligheten enten som diskrete objekter eller som kontinuerlige felt. Schuurman mener dermed at objektanskuelsen og feltanskuelsen definerer de ontologiske
   
   
   mulighetene til GIS (2004). Begge strategier har begrensninger, begge er reduksjonistiske, men begge har vist seg å være meget nyttige. I den diskrete objektanskuelse er verden representert som objekter med veldefinerte grenser i et ellers tomt rom. Objekter er spredt i rommet, de tilhører en kategori, og de kan telles og/eller måles. I den kontinuerlige feltanskuelse er virkeligheten representert med et sett av variabler der hver variabel har en verdi for en hvilken som helst posisjon, og har en kontinuerlig og uavbrutt spredning over feltet. Typiske variabler er høyde over havet, temperatur, lufttrykk og jordegenskaper som surhet og fuktighet. I prinsippet kan både vektor- og rasterdatamodellen brukes for å representere både diskrete objekter og kontinuerlige felt, men i praksis er det en sterk forening mellom vektor og diskrete objekter og mellom raster og kontinuerlige felt.
  

  
   For noen tiår tilbake var GIS-verktøy enten rene vektor-GIS eller rene raster-GIS, men i dag er ikke dette skillet relevant. I dag er de fleste GIS-verktøy hybride med funksjoner for både vektor- og rasteroperasjoner. O’Sullivan og Unwin (2010) hevder at skillet mellom vektor og raster ikke er særlig nyttig, og at det kan hemme en forståelse av en viktigere forståelse, nemlig skillet mellom objekt- og feltanskuelsene av virkeligheten. Det viktigste er ikke hvilken av representasjonsstrategiene som er den mest korrekte eller nøyaktige, men hvilken strategi som er best egnet for de analytiske oppgavene en ønsker å utføre.
  

  
   
   
   1.4 GIS, romlig analyse
   
   
   og positivisme
   
   
  

  
   Romlig analyse forbindes av mange med GIS, men det har ikke alltid vært slik. En kritikk av GIS som særlig gjorde seg gjeldende på begynnelsen av 90-tallet, var mangelen på analytisk funksjonalitet. Selgere av GIS-programvare brukte romlig analyse som reklame, men funksjonaliteten til disse var begrenset til database
   
   
   - og/eller geometriske operasjoner. Statistisk analyse var begrenset, og det var generell mangel på verktøy for å analysere punktmønstre, romlig autokorrelasjon
   
   
   , geostatistikk
   
   
   , og utforskende analyse manglet også (Brimicombe, 2003). Schuurman hevder imidlertid at det er viktig å huske på at ikke all romlig analyse er avhengig av matematisk modellering eller sofistikerte spørringer
   
   
   . Det menneskelige øye er i stand til å oppdage mønstre som kan finnes i data gjennom visualiseringsprosesser (Schuurman, 2004).
  

  
   Visualiseringsprosesser er i dag meget populære i en tidlig fase av geografiske analyser siden en da blir kjent med data og ofte oppdager mønstre. Slike analyser er ofte GIS-baserte, og resultatet av analysen kan typisk gi svar på hvor noe er. For eksempel den beste lokaliteten for en ny virksomhet, områder spesielt utsatt for kriminalitet, spesielt skredutsatte steder eller hvor det er en høy andel av eldre mennesker. Identifisering av
   
    hvor
   
   disse spesielle områdene er vil være nyttig i mange sammenhenger, men vil som oftest ikke være tilstrekkelig om en ikke samtidig får vite
   
    hvorfor
   
   disse områdene skiller seg ut. Først da kan en gjennomføre strategiske tiltak for å gjøre situasjonen bedre, som for eksempel tiltak for å bekjempe kriminalitet eller for å unngå bosetning og infrastruktur i skredutsatte områder. Dagens GIS-programvare har mye bedre analytiske muligheter enn på 90-tallet. På 90-tallet var det store utfordringer med datainnsamling, lagring og forvaltning av data. I dag lever vi, i alle fall i vår del av verden, med en overflod av data. Data er tilgjengelig fra en rekke kilder, og GIS er den dataintegrerende teknologien (Sinton, 2009) som muliggjør GIS-baserte multivariate romlige analysemetoder.
  

  
   Mange av de fundamentale funksjonene som brukes i romlig analyse
   
   
   , ble utviklet av kvantitativt orienterte geografer på 1950- og 1960-tallet og har siden blitt tilpasset og endret. Av ulike årsaker var romlig analyse ikke særlig populært (blant samfunns­geografer) på 1970-tallet og i de følgende tiårene. Dette var delvis et resultat av positivisme­kritikken som fremdeles er fremtredende. Mye av antipatien mot kvantitative metoder synes imidlertid fremdeles å være basert på synspunkter på kvantitativ forskning fremført på 1950- og 1960-tallet heller enn å være basert på en vurdering av et mer fullstendig spekter av kvantitativt basert forskning som er utført de siste tiårene (Robinson, 1998).
  

  
   Positivismekritikken rettet seg særlig mot antagelsen av objektivitet og nøytralitet. Filmen
   
    Salmer fra kjøkkenet
   
   av Bent Hamer fra 2003 illustrerer problemet veldig godt. Filmens handling er fra tidlig på 1950-tallet da en fokuserte sterkt på husmorens yrke og kjøkkenet som arbeidsplass. Husmorarbeidet ble løftet opp på samme nivå som annet fagarbeid, og utviklingen av tekniske nyvinninger for det moderne kjøkkenet ble ansett som samfunnstjenlig. Etter en grundig kartlegging av den svenske husmorens adferd på kjøkkenet er forskerne på Hemmens forskningsinstitut,
   
    
     
      1
     
    
   
   HFI, i Stockholm modne for å vende blikket ut over sine egne geografiske og kjønnsrolle­bestemte grenser. På begynnelsen av 50-tallet sender de tolv av sine beste feltobserva­tører over Kjølen til den vesle bygda Landstad i Norge, med sitt overskudd av ugifte menn, der de skal studere enslige menns kjøkkenrutiner. Feltobservatørene skal lage nettverksdiagrammer over hvordan de ugifte mennene bruker kjøkkenet, slik de har gjort i Sverige for gifte kvinner (se figur 1.4), for å optimalisere kjøkkeninnredning o
   
   
   g arkitektur.
  

  
   [image: dekorativ illustrasjon]
   
    Figur 1.4 Nettverksdiagram over husmødres bruk av kjøkken (Holger.Ellgaard, CC BY-SA 3.0, via Wikimedia Commons)
   

  

  
   I filmen
   
    Salmer fra kjøkkenet
   
   er Folke Nilsson (Tomas Norström) satt til å studere kjøkkenrutinene til Isak Bjørvik (Joachim Calmeyer). Referansen til positivismens naive tro på objektivitet og nøytralitet er åpenbar. Feltobservatøren Folke Nilsson skal under ingen omstendighet snakke med Isak Bjørvik eller inkluderes i kjøkkenets gjøremål og rutiner. For å få avstand mellom objekt og subjekt sitter feltobservatøren på en høy stol i et hjørne av kjøkkenet. Imidlertid slutter Isak å bruke kjøkkenet, plasserer seg i etasjen over, borer et hull i gulvet og observerer Folke. Rollene er byttet om. Etter hvert overvinner de to ensomme mennene etterkrigstidens mistro mellom svensker og nordmenn – og de blir venner. De positivistiske vitenskapsidealene er latterliggjort.
  

  
   Prinsippet for nettverksdiagrammet i figur 1.4 er imidlertid en vanlig fremstillingsmåte for flyt langs nettverk. Figur 1.5 viser et tilsvarende nettverksdiagram
   
   
   der kjøkkenet er erstattet med landområdet Trøndelag og husmorens vandringsruter på kjøkkenet er erstattet med veinettverket (europaveier, riksveier og fylkesveier). Slik tykkelsen på vandringsrutene i figur 1.4 viser de mest «trafikkerte» rutene for husmoren, representerer tykkelsen på veiene i figur 1.5 årsdøgnt
   
   
   rafikk
   
   
   (ÅDT).
   
    
     
      2
     
    
   
  

  
   [image: dekorativ illustrasjon]
   
    Figur 1.5 Veinettverk skalert med ÅDT
   

  

  
   Mønstre som dem som vises i figur 1.4 og 1.5, gir svar på hvordan rommet brukes av henholdsvis husmødre og kjøretøy, men kan ikke alltid gi gode svar på hvorfor. Et spørsmål som ofte kjennetegnes som kjernen av hva geografi er, er spørsmålet «Hvorfor er det slik akkurat her?» (Holt-Jensen, 1990). I dag er de fleste GIS i mye bedre stand til også å besvare slike spørsmål og er dermed et mye mer relevant verktøy for geografer og andre enn hva tilfelle var for noen få tiår tilbake.

       sv.wikipedia.org/wiki/Hemmens_forskningsinstitut
      
     
    

   

   
    
     
      
       2
      
     
     ÅDT – årsdøgntrafikk – er den totale trafikken på en trafikklenke (veisegment) i løpet av et kalenderår dividert med antall dager i året.

